JY LEES NOU 5 tekens dat Miley en Liam se paadjies sou skei
Deur Judy Philander (saamgestel)
Foto: Instagram/@liamhemsworth .
Aanhangers steier nog van die skok (vasbyt, julle!) nadat die sangeres Miley Cyrus (26) en die akteur Liam Hemsworth (29) Saterdag aangekondig het hulle gaan skei. Maar nadat hulle slegs agt maande getroud was, was daar vroeë tekens van probleme tussen die twee.
Die sangeres agter die treffer Nothing Breaks Like a Heart, en die ster van Independence Day: Resurgence, het in Desember verlede jaar afgehaak ná 'n aan-af-verhouding wat begin het nadat hulle mekaar in 2009 op die stel van die fliek The Last Song ontmoet het.
'n Woordvoerder vir Miley het in 'n verklaring aan People gesê sy en Liam het saamgestem dat hul paadjies moet skei.
"Hulle het voortdurend ontwikkel en verander as lewensmaats en individue, en het besluit dit is die beste besluit terwyl hul albei op hulself en hul loopbane fokus. Hulle bly toegewyde ouers vir al hul diere wat hulle deel terwyl hulle op liefdevolle wyse hierdie tyd weg van mekaar neem. Respekteer asseblief hul proses en privaatheid."
Hoewel aanhangers hartseer was oor die nuus, was daar tekens wat hul egskeiding nie veel van 'n verrassing maak nie.
1. Dit twee het lanklaas foto's saam op Instgram gedeel.
Ietwat vreemd, aangesien hulle nooit vantevore geskroom het om hul verhouding op Instagram te deel nie.
2. Hulle het tydens hul aan-af-verhouding van 10 jaar verskeie kere uitgemaak.
3. Nie Miley of Liam het die afgelope paar maande op foto's hul trouringe gedra nie.
4. Liam het nie 'n woord aanlyn gerep oor Miley se nuwe liedjie, She Is Coming, wat op 31 Mei uitgereik is nie. Die Australiese akteur het al vantevore inskrywings oor sy vrou se werk op Twitter en Instagram gedeel.
5. Miley hou nou vakansie in Italië saam met haar ouer suster, Brandi (32), en vriende.
Sister Sister ??
Tydens die vakansie is sy afgeneem waar sy die blogger Kaitlynn Carter (30), wat onlangs met die werklikheidstelevisiester Brody Jenner (35) uitgemaak het, soen.